|  |
| --- |
| JU Crnogorsko narodno pozorište |
| IZVJEŠTAJ O RADU I  IZVJEŠTAJ O FINANSIJSKOM POSLOVANJU  ZA 2024. GODINU  Podgorica, mart 2025. godine |

|  |
| --- |
| I OPŠTE INFORMACIJE |
| Naziv institucije: |
| JU Crnogorsko narodno pozorište (u daljem tekstu: CNP) |
| Matična zakonska regulativa i opšti akti: |
| Zakon o kulturi, Zakon o pozorišnoj djelatnosti, Odluka o organizovanju, Statut i Pravilnik o unutrašnjoj organizaciji i sistematizaciji JU Crnogorsko narodno pozorište, pravilnici internih procedura. |
| Status: |
| Državna javna ustanova kulture |
| Organizaciono ustrojstvo: |
| Narodno pozorište |
| Unutrašnja organizacija: |
| Uprava, Umjetnički sektor, Služba produkcije, Tehnički sektor (u čijem sastavu su: Odsjek za tehničko–scensku produkciju; Odsjek za održavanje; Servis za zaštitu i higijenu), Sektor finansija (u čijem sastavu su: Odsjek za računovodstvo, Odsjek za nabavke, Odsjek za ugostiteljstvo), Služba za kadrovske, pravne i opšte poslove (u čijem sastavu je Arhiva), Služba za marketing (u čijem sastavu je Odsjek za prodaju), PR služba, Izdavačko-dokumentaciono odjeljenje. |
| Djelatnost: |
| Ostvarivanje pozorišne djelatnosti, uz druge oblike kulturno-umjetničkog stvaralaštva, u skladu sa zakonom, osnivačkim aktom i statutom. |
| Misija: |
| Nacionalna i internacionalna prezentacija projekata visokog umjetničkog dometa koje referišu na obaveze institucije koja je organizovana sa statusom narodnog pozorišta u skladu sa zakonom (priprema i izvođenje djela iz kulturne baštine Crne Gore i svjetske kulturne baštine, savremene domaće i strane drame, uz djela muzičke i muzičko-scenske djelatnosti od izuzetnog značaja za razvoj kulture i prosvjetiteljske misije). |
| Ciljna grupa: |
| Publika tinejdžerske i svih ostalih starijih generacija |
| Prostorni kapaciteti: |
| Zgrada Pozorišta (Velika scena, Scena Studio, baletska sala... ), s pripadajućim poslovnim prostorima i pravom upravljanja nad dvorišnim prostorima. |
| Broj zaposlenih: |
| 138 |
| Uprava CNP-a |
| Upravu CNP-a čine Savjet ustanove, direktor i umjetnički direktor. |

|  |
| --- |
| II PRAVNI, OPŠTI I KADROVSKI POSLOVI |
| Iz domena kadrovskih, pravnih i opštih poslova realizovane su sljedeće obaveze i aktivnosti:   * Rad Savjeta CNP-a obezbjeđivan je u kontinuitetu. Održano je osam (8) sjednica na kojima su razmatrana različita pitanja iz nadležnosti Savjeta, uz pripremljene materijale i dokumentaciju neophodnu za odlučivanje; * U oblasti normativne djelatnosti, a u cilju unapređenja pravne infrastrukture i implementacije dijela preporuka revizije resornog ministarstva, usvojeno je pet (5) novih akata: * *Etički kodeks JU CNP;* * *Pravilnik o kancelarijskom i arhivskom poslovanju JU CNP;* * *Interno pravilo o sadržaju i načinu vođenja evidencije poklona javnih funkcionera;* * *Pravila o bližem načinu postupanja po prijavi zviždača o korupcji i drugih nepravilnosti u JU CNP i zaštiti identiteta lica koje je podnijelo prijavu;* * *Interna procedura o načinu obračuna i isplate zarade JU CNP.*   U istom kontekstu započeo je rad na izradi još pet (5) akata, čije se usvajanje planira u 2025.godini i to:   * *Pravilnik o disciplinskoj i materijalnoj odgovornosti;* * *Pravilnik o označavanju tajnosti podataka u posjedu JU CNP;* * *Pravilnik o stručnom usavršavanju zaposlenih;* * *Interna procedura o angažovanju lica po ugovoru o dopunskom radu;* * *Interno uputstvo o praćenju sprovođenja ugovora o javnim nabavkama.* * Članovi glumačkog ansambla CNP-a Srđan Grahovac, Ana Vujošević i Nada Vukčević, stekli su zvanje prvaka drame na osnovu odluke Ministarstva kulture i medija. U sadašnjem ansamblu to prestižno zvanje imaju još glumci Varja Đukić i Mirko Vlahović. * CNP je blagovremeno pokretalo proceduru i obezbijeđivalo regulisanje autorskih prava za predstave i druge programe, posredstvom specijalizovanih agencija u zemlji i regionu, kao i kroz direktnu komunikaciju s nosiocima tih prava i izmirivalo naknade po tom osnovu; * Uredno su realizovane i sljedeće obaveze: * subvencije kod Zavoda za zapošljavanje - Fond za profesionalnu rehabilitaciju i zapošljavanje lica s invaliditetom povodom priznatog prava na mjesečne subvencije šest (6) zaposlenih u CNP; * obavezni periodični zdravstveni pregledi zaposlenih na osnovu Akta o procjeni rizika na radnom mjestu; * kontinuirana komunikacija s advokatom – punomoćnikom u vezi sa šest sporova koje CNP vodi po različitim osnovima, a u bitnom se odnose na imovinsko-pravne i radne odnose; * Komisija za dodjelu jednokratnih pomoći zaposlenima imenovana od strane Savjeta (Odluka br. 2873/3 od 23.06.2023.godine), na osnovu Granskog kolektivnog ugovora za oblast kulture i Pravilnika o uslovima ostvarivanja prava i načinu isplate jednokratne pomoći za zaposlene zasijedala je kvartalno, a na sjednicama je razmatrala i odobrila 29 podnijetih zahtjeva; * Izvještaj o sprovođenju Plana integriteta CNP za 2023. godinu blagovremeno je pripremljen i dostavljen Agenciji za sprječavanje korupcije (u daljem tekstu: ASK), kojoj su takođe u zakonskom roku za 2024. godinu dostavljeni i izvodi iz evidencija poklona, sponzorstava i donacija; * Nastavljeno je sa stručnim obukama zaposlenih u oblasti računovodstva, javnih nabavki, izrade projekata za pristup fondovima, prava i tehničkoj osposobljenosti za rad na scenskoj opremi; * CNP je nastavilo učešće u Programu stručnog osposobljavanja i po tom osnovu je devet pripravnika uspješno završilo rad tokom 2024. godine, a istovremeno je proces nastavljen prijemom sedam novih korisnika za 2025. godinu u umjetničkom, finansijskom sektoru i službi za marketing; * Na osnovu sporazumnog raskida ugovora radni odnos prestao je jednom licu; * Nastavljena je kontinuirana i konstruktivna saradnja s reprezentativnim sindikalnim organizacijama CNP i Sindikatom kulture Crne Gore putem raznih vidova pomoći zaposlenima; * Nakon donošenja Odluke o raspisivanju izbora za odbornike u Skupštini Glavnog grada Podgorica 31.7.2024. godine uredno je sprovedeno izvještavanje u izbornoj kampanji i dostavljani svi neophodni podaci (analitičke kartice, putni nalozi, ugovori o djelu, ugovori o dopunskom radu, autorski ugovori, dokumentacija koja se odnosi na novozaposlene) shodno Zakonu o finansiranju političkih subjekata i izbornih kampanja, dostavljani su ASK i Skupštini Crne Gore; * Svi zakonom propisani izvještaji o poslovanju CNP blagovremeno su dostavljani na utvrđenim obrascima ministarstvima nadležnim za poslove finansija i kulture, uz interno izvještavanje za potrebe Uprave Pozorišta.   Obavljani i svi ostali poslovi iz djelokruga kadrovskih, pravnih i opštih poslova CNP-a, od pripreme svih normativnih akata, rješenja, odluka, ugovora, kao i evidencija istih, obrada odštetnih zahtjeva kod osiguravajućeg društva, do postupanja o upravnim stvarima shodno ZUP-u i Zakonu o slobodnom pristupu informacija. |

|  |
| --- |
| III UMJETNIČKA REALIZACIJA PROGRAMA |
| Shodno programskoj profilaciji, CNP je u 2024. godini realizovalo je 5 premijera, 14 repriznih predstava, muzički i filmski program, kao i brojne prateće programske aktivnosti.  Repertoar CNP-a realizovan je na Velikoj sceni i na Sceni Studio.  Ukupno je realizovano 144 programa, što uključuje programe izvedene na matičnoj sceni i međusobna gostovanja (123 programa izvedena u CNP-u, 21 gostovanje i 11 gostujućih predstava na sceni CNP-a).  Tokom 2024. godine, CNP je imao 28.221 posjetioca.   |  | | --- | |  | | Premijere  U kategoriji novih produkcija, u 2024.godini realizovano je pet (5) premijera:   * “Ja sam ona koja nisam”, Mate Matišić, režija Vito Taufer, premijera: 29. januar 2024, Velika scena; * “Smrt i njeni hirovi“, Žoze Saramago, režija Lidija Dedović, premijera: 23. februar 2024, Scena Studio; * “Ibzen mašina”, po motivima drama Henrika Ibzena „Stubovi društva“, „Heda Gabler“, „Nora“ i „Neprijatelj naroda“, režija Ana Vukotić, premijera: 28. april 2024, Velika scena; * “Naličje”, autorski projekat Borisa Liješevića, premijera: 6. novembar 2024, Velika scena; * „Gospoda Glembajevi“, Miroslav Krleža, režija Danilo Marunović, premijera: 17. decembar 2024, Velika scena. |   U kontekstu intenzivne produkcione aktivnosti i utvrđenog programa rada, započeta je i priprema šeste predstave: „Princeza Ksenija od Crne Gore – Izgnanička tugovanka doma Petrovića“, prema tekstu i u režiji Radmile Vojvodić, koja je premijerno izvedena u februaru 2025. godine u Podgorici i na Cetinju, a realizovana je u saradnji s Kraljevskim pozorištem „Zetski dom“.  Takođe, nakon duže pauze obnovljena je i predstava „Smrt i djevojka“, po tekstu Arijela Dorfmana, u režiji Gorana Bulajića.  Pored navedenog, za 71. sezonu CNP je otkupilo prava za izvođenje predstave „U Edenu na Istoku“, prema Borislavu Pekiću, u režiji Mila Vučinića, koja je nastala u okviru magistarskog rada na Fakultetu dramskih umjetnosti (FDU) Cetinje.  Reprizna izvođenja predstava  Osim premijera, repertoar su u izvještajnom periodu činila i reprizna izvođenja predstava na Velikoj sceni i Sceni Studio i to:   * “Šćeri moja”, Maja Todorović, adaptacija i režija Ana Vukotić; * “Bladi mun”, tekst i režija Ana Đorđević; * “The beauty queen”, Martin Makdona, režija Ana Vukotić; * “Očevi su grad(ili)”, autorski projekat Borisa Liješevića; * „Proces“, Alber Kami, režija Dušanka Belada; * „Jerma“, Sajmon Stoun, režija Ana Tomović; * „Pokojnik“, Branislav Nušić, režija Egon Savin; * „671-Lov“, tekst i režija Hana Rastoder; * „Brod“, tekst i režija Ana Đorđević; * „Posjeta“, Fridrih Direnmat, režija Aleksandar Morfov; * „Nesporazum“, Alber Kami, režija Damjan Pejanović; * „Smrt i djevojka“, Ariel Dorfman, režija Goran Bulajić; * „Mali bračni zločini“, Erik Emanuel Šmit, režija Marija Đurić, Pavle Bogojević; * “Soulfood”, autorski projekat glumca Slavka Kalezića.   CNP je realizovao i značajan broj muzičko-scenskih, filmskih i pratećih programa.  U okviru muzičkog programskog segmenta CNP je realizovalo šest (6) muzičko-scenskih programa renomiranih internacionalnih i domaćih umjetnika i ansambala:   * Koncert „Love duets“ – Irene Molinari, mecosopran, Mickael Spadaccini, tenor, Kristin Okrelund, pijanistkinja; * Muzičko-scensko djelo Puccini 100: „L'altro Giacomo – Čovjek i umjetnik“ - Renato Raimo, Chiara Maria Battaglia, Rachel Stellaci, sopran, Davide Piaggio, tenor, Carlo Bernini, maestro; * Gala koncert Fondacije Miloša Karadaglića i CNP-a – Andreas Otenzamer, dirigent, Miloš Karadaglić, gitara, Petra Radulović, sopran, Kosta Popović, violončelo, gudački ansambl Crnogorskog simfonijskog orkestra; * Operska predstava „Jedino lice sreće“ – Sara Vujošević – Jovanović, dirignet Oleksij Molčanov, Tanja Bogdanović, vođenje instrumentalnog ansambla; * „Krik“ – Bletska trupa Ballo; * „Pepeljuga“ Baletska škola „Princeza Ksenija“ (dva izvođenja).   U filmskom programu, prikazano je deset (10) ostvarenja:   * Veče kratkih filmova Vlatka Gilića: „In continuo“, „Homo Sapiens“, „Ljubav“, „Dan više“; * „Mali ljubavni bog”, režija Željko Sošić; * „Čovjek koga treba ubiti““, režija Veljko Bulajić; * „Pontonovo srce“, režija Senad Šahmanović, podgorička premijera; * „Stanić, Stoljeće“, režija Andro Martinović; * „Ispod mosta, među stijenama“, režija Pavle Simonović; * „Šagargur“, režija Nataša Nelević, premijera.   Realizovani su i sljedeći prateći programi:   * Okrugli sto na temu „Petrovići Njegoši i razvoj pozorišta u Crnoj Gori – legitimacija do danas“ povodom Njegoševog dana – crnogorskog praznika kulture; * Centralna svečanost Ministarstva kulture povodom Njegoševog dana; * Konferencija „Savremeno dramsko stvaralaštvo – strategije pisanja, izvođenja i prevođenja“ povodom 30 godina Fakulteta dramskih umjetnosti Cetinje; * Svečana akademija povodom 30 godina FDU Cetinje; * Javna čitanja savremene crnogorske drame; * Promocija knjige - Jan Fabre „From Act to Acting“, u saradnji sa FDU Cetinje; * Dan sjećanja na žrtve holokausta Hor Hašir – Jevrejska zajednica u Crnoj Gori; * Multimedijalni projekat „Pogledaj unutar sebe“, režija Žana Gardešević-Bulatović, CEMOI.   Gostovanja  U CNP-u su gostovala sljedeća pozorišta, teatarske grupe i ansambli:   * Kraljevsko pozorište „Zetski dom“: “Bog masakra”, Jasmina Reza, režija Siniša Evtimov, „Ana Karenjina“, u koprodukciji sa „Praznim prostorom“, Lav N. Tolstoj, režija Mirko Radonjić; * Nikšićko pozorište - “Pluća”, Dankan Mekmilan, režija Andrej Nosov; * Centar za kulturu Tivat – „Ćelava pjevačica“, Ežen Jonesko, režija Jagoš Marković; * Teatar „Korifej“ Kolašin – „Krst sa petokrakom“, Velizar Radonjić, režija Zoran Rakočević; * Festival internacionalnog alternativnog teatra (FIAT): „Mirovni pregovori“, režija Blerta Neziraj, Pozorište „Quendra Multimedia“ Kosovo; „Gidionov čvor“, Džone Adams, režija Selma Alispahić, Scena MESS, Pozorište mladih Sarajevo i Udruženje „Intermezzo“; Duel“, režija Hristina Šormaz, Danka Sekulović, Nemanja Jovanović, Jelena Karajica, Un Loup Pour L’Homme, Cirkorama, Cirkobalkan festival i Cirkusfera; “Nema struje za električnu stolicu”, režija Dejan Projkovski, Nacionalna ustanova Centar za kulturu - Teatar ,,Jordan H. K. Džinot“, Veles; * Narodno pozorište Sarajevo - “Jedan je Muhamed Ali”, Almir Imširević, režija Dino Mustafić; * Kazalište Marina Držića Dubrovnik – “Kraljice”, Viljem Šekspir, režija Livija Pandur.   Slijedeći misiju prisutnosti na domaćoj i regionalnoj teatarskoj sceni, CNP je gostovalo u Kraljevskom pozorištu „Zetski dom“ na Cetinju, Nikšićkom pozorištu, Centru za kulturu Tivat, Centru za kulturu Berane, Centru za kuturu Bijelo Polje, Centru za kulturu Bar, Centru za kulturu Kotor, ali i Narodnom pozorištu Beograd, Narodnom pozorištu Sarajevo, Kazalištu Marina Držića u Dubrovniku.  Učešće na festivalima i nagrade  CNP je učestvovalo na trinaest (13) manifestacija i festivala, na kojima je osvojeno pet (5) nagrada:   * Festival MESS Sarajevo, 29. izdanje programskog segmenta „Modul memorije“ – predstava „671-Lov“; * 29. Jugoslovenski pozorišni festival „Bez prevoda“ Užice – predstava „Ibzen mašina“, dok je Nagrada Ardalion za najbolju scenografiju pripala Vanji Magiću za istoimenu predstavu; * 20. Međunarodni festival glumca Nikšić – predstava „Ja sam ona koja nisam“, na kojem je Gran prix za najbolju žensku epizodnu ulogu dobila Varja Đukić; * 8. Priština internacionalni pozorišni festival – predstava „Bladi mun“ – Specijalna nagrada žirija za predstavu; * 39. Festival internacionalnog alternativnog teatra (FIAT) – predstava „Smrt i njeni hirovi“; * 38. Festival Grad teatar Budva – predstava „Smrt i njeni hirovi“; * 37. Festival „Barski ljetopis“ – predstava „Brod“; * 10. Međunarodni festival alternativnog teatra Korifej, Kolašin – predstava „671-Lov“; * 12. Međunarodni festival „Moldfest 2024“ Kišinjev, Moldavija – predstava „Potonja ura Njegoševa“; * 9. Međunarodni festival malih pozorišnih formi „Impuls“ Biškek, Kirgistan - predstava „Potonja ura Njegoševa“, priznanje Slobodanu Marunoviću za „veličanstvenu scensku kreaciju istorijske ličnosti“; * Međunarodni pozorišni festival „Brooklyn Bridge“ pozorišnog studija Essence u Njujorku, SAD - predstava „Potonja ura Njegoševa“; * Međunarodni pozorišni festival „Voices“ Nju Džerzi, SAD - predstava „Potonja ura Njegoševa“; * Internacionalni kamerni festival „Most“ Hanover, Njemačka – predstava „Potonja ura Njegoševa“, Nagrada Slobodanu Marunoviću za „briljantno oličenje istorijske ličnosti“. |

|  |
| --- |
| IV DOMAĆA, REGIONALNA I MEĐUNARODNA SARADNJA |
| Imajući u vidu činjenicu da su ravnomjeran razvoj kulture i disperzija programa propisani javni interes, u cilju ostvarivanja svoje djelatnosti, ali i doprinosa jačanju cjelokupnog pozorišnog i sektora kulture, CNP je tokom prošle godine nastavilo saradnju s institucijama i organizacijama javnog, privatnog i nezavisnog sektora u kulturi.  U tom kontekstu CNP je ostvarilo saradnju sa Televizijom Crne Gore, Fakultetom dramskih umjetnosti, Centrom za kulturu Tivat, Kraljevskim pozorištem „Zetski dom“, Nikšićkim pozorištem, Baletskom školom “Princeza Ksenija”, Dramskim studiom „Prazan prostor“, baletskom trupom „Ballo“.  Na liniji daljeg unapređenja regionalne saradnje, potpisani su sporazumi o saradnji s Kazalištem "Marina Držića" iz Dubrovnika, Makedonskim narodnim teatrom iz Skoplja, Nacionalnom ustanovom Tetrom Jordan H. K. Džinot“ iz Velesa. Saradnja je nastavljena sa nacionalnim pozorištima iz regiona sa kojima CNP ima ranije potpisane protokole o dugoročnoj saradnji koji predviđaju razmjenu predstava, učešće na pozorišnim festivalima na bazi reciprociteta, zajedničke produkcije i druge modele saradnje.  CNP je redovno učestvovalo u aktivnostima Evropske teatarske konvencije (European Theatre Convention – ETC), kojoj je pristupilo u jesen 2023. godine, kao najvećoj i najznačajnijoj panevropskoj mreži vodećih javnih pozorišta, odražavajući različitost dinamičnog kulturnog sektora na evropskom kontinentu. Pored ostalih aktivnosti, CNP se kroz ETC uključilo u projekat „Theatre Green Book“ (TGB) - Zeleni priručnik za pozorišta. TGB je sveobuhvatan projekat i vodič razvijen od strane Evropske Teatarske Konvencije (ETC) u saradnji sa Renew Culture. Ciljevi su: Postizanje održivosti u pozorišnom sektoru kroz smanjenje uticaja na životnu sredinu i prelazak na kružnu ekonomiju; Podrška UN ciljevima održivog razvoja, naročito u oblastima odgovorne potrošnje, klimatskih akcija i održive infrastrukture, te praćenje napretka prema neto nultoj emisiji kroz konkretne mjere. TGB pruža vodič i mjere za strukturiran pristup za održivost teatarskih produkcija, operacija i zgrada, kao i sertifikaciju sa četiri nivoa: preliminarni, osnovni, srednji i napredni. ​ |

|  |
| --- |
| V MARKETINŠKE I PROMOTIVNE AKTIVNOSTI |
| Blagovremeno i detaljno informisanje javnosti o programima CNP-a, promocija svih repertoarskih aktivnosti u zemlji ali i u regionu, privlačenje i animacija najšire publike, bile su u fokusu svih marketing i PR aktivnosti u 2024. godini.  Odnosi sa medijima, štampanim i elektronskim, internet portalima, novinskim agencijama, ostvaruju se kroz redovno kreiranje i distribuciju svih informacija i vijesti o radu CNP-a. Svakodnevno o programskim aktivnostima CNP-a izvještavaju svi domaći elektronski mediji, najčešće u emisijama iz kulture kolažnog karaktera u kojima se najavljuju aktuelne predstave i događaji ili predstavljaju glumci i umjetnici nacionalnog teatra. Programi CNP-a (premijere, gostovanja, učešće CNP-a na festivalima) posebno se tretiraju u okviru informativnog programa (centralne informativne emisije), kao i u emisijama iz kulture i umjetnosti.  Dinamika stalne prisutnosti odvija se i kroz odličnu saradnju sa svim štampanim medijima i internet portalima.  U skladu sa raspoloživim sredstvima, CNP producira video spotove radi promocije sopstvenih i gostujućih programa. Sva festivalska učešća i važna gostovanja CNP-a izvan zemlje prati ekipa Televizije Crne Gore.  Javnost se o svim programima i aktivnostima CNP-a informisala putem redovnih konferencija za medije, štampanjem i distribucijom mjesečnih repertoara (afiša), postera, plakata i kataloga, koji se dostavljaju širokom krugu potencijalnih korisnika na teritoriji Podgorice (fakulteti, škole, institucije kulture, javne ustanove, turistička organizacija, aerodrom, preduzeća, hoteli, kafići itd), ali i drugih crnogorskih gradova.  I u 2024. godini jedan od ključnih PR alata čiji je cilj detaljno informisanje javnosti, interaktivnost i direktna komunikacija sa publikom, bio je web sajt (www.cnp.me), i društvene mreže - Facebook i Instagram čija je posjećenost i broj pratilaca u stalnom porastu.  U 2024. godini kreiran je Viber kanal čime je CNP postiglo dodatnu prisutnost u najširoj javnosti.  Publici je dostupna i online platforma za rezervaciju i prodaju ulaznica (www.ulaznice.cnp.me). Osim zvaničnog sajta za prezentaciju CNP-a na internetu, koristi se i internet servis You Tube, gdje je kreiran poseban kanal posvećen pozorištu, na kome su objavljeni reklamni spotovi predstava i muzičkih programa koji se izvode u CNP-u.  Sa ciljem animacije i privlačenja najšire javnosti i promociji reperoara, u februaru je realizovana akcija „Dvoje kao jedno – zaljubite se u pozorište“ koja publici omogućava kupovinu ulaznica za sve dramske programe iz svoje produkcije uz popust od 50%.  U skladu sa misijom nacionalnog teatra, CNP je zadržalo popuste za đake, studente i penzionere od 50% za sve programe osim premijernih i gostujućih naslova.  Najveće interesovanje medija i publike u 2024. godini vladalo je za premijerne predstave i gostujuće programe, kao i za akciju „Dvoje kao jedno – zaljubite se u pozorište“. Regionalni mediji dali su značajnu pažnju gostovanjima CNP-a van Crne Gore, a o novim produkcijama (premijerama) izvještavali su i regionalni novinari i pozorišni kritičari. |

|  |
| --- |
| VI PROSTORNI I TEHNIČKI KAPACITETI |
| Poslovi Tehničkog sektora odnose se na stvaranje uslova za kvalitetnu realizaciju programskih sadržaja na matičnoj sceni, ali i na gostovanjima.  Pored izrade scenografije za premijerne predstave, u ovom izvještajnom periodu realizovano je i niz investicionih i tekućih aktivnosti na objektu CNP-a, kao i nekoliko hitnih intervencija, od kojih izdvajamo:   * Sanacija 1/3 krovne površine iznad Velike sale zbog prokišnjavanja; * Nabavka rasvjetne opreme u LED tehnologiji; * Sanacija oštećenja nastalih neovlašćenim postavljanjem energetskih kablova od objekta u izgradnji u susjednoj ulici do trafo stanice u CNP-u; * Zanatski radovi na održavanju prostora za publiku, kancelarija, vertikalnih komunikacija, doopremanje dodatnog prostora rekvizite i druge sitne opravke; * Opremanje računarima i računarskom opremom; * Izrada scenografija za realizovane premijere; * Opremanje zaposlenih HTZ opremom.   Izvršeno je nekoliko inspekcijskih kontrola shodno Zakonu zatite na radu, Zakona o zaštiti imovine i lica i Zakona o zaštiti od požara.  Iz tekućeg budžeta CNP-a u 2024.godini finansirani je nabavka sistema i opreme, kao i adaptacija funkcionalno bitnih prostora za primarnu djelatnost:   * Uvećani su i poboljšani prostorni kapaciteti scenske rekvizite; * Obezbijeđen je 3D štampač; * Obezbijeđena je oprema za rasvjetu i dimne efekte; * Građevinsko-zanatski radovi na održavanju krova objekta i nadstrešnice; * Periodični zdrastveni pregledi zaposlenih, u skladu sa zakonom.   Polazeći od kompleksnosti i značaja ovog sektora za uspješnu i kvalitetnu umjetničku produkciju, ukazujemo na nekoliko izazova koji su u 2024.godini opterećivali njegov rad:   * dotrajalost fasadnih i krovnih površina; * zastarjelost scenske opreme; * nedostatak kadrovskih kapaciteta i planskog osposobljavanja, naročito iz domena scensko-tehničke produkcije (svijetlo, ton i video).   Shodno stvarnim potrebama uslovljenim tehnološkim napretkom i mjerama energetske efikasnosti, svim tehnološkim sistemima neophodna je inovacija i nadogradnja što nadalje zahtijeva projektat rekonstrukcije, koji nije moguće uraditi zbog neuređenog posjedovnog lista, a što je uslov za dobijanje UTU.  U kontekstu navedenog, neophodno je planirati ili nastaviti započete aktivnosti sanacije krovnih i fasadnih površina radi sprječavanja prodora vode, investicionog održavanja garderoba i mokrih čvorova, kao i redovnog i vanrednog servisiranja opreme i sistema u skladu s tehničkim propisima. Takođe, potrebno je izraditi elaborate i realizovati nabavku nove scenske i IT opreme u svrhu digitalizacije poslovanja, obrade i distribucije video-materijala, te arhiviranja dokumentacije. |

|  |
| --- |
| VII NAGRADE I PRIZNANJA POVODOM DANA CNP-a |
| 1. novembar – Dan Crnogorskog narodnog pozorišta tradicionalno je obilježen dodjelom godišnjih nagrada članovima kolektiva za visoke umjetničke i najbolje rezultate postignute u ostalim segmentima poslovanja, te priznanja i zahvalnica za doprinos afirmaciji CNP-a. U večernjem programu, na Velikoj sceni izvedeno je muzičko-scensko djelo “L’altro Giacomo – Čovjek i Umjetnik”, u režiji Renata Raima. Na taj način, nacionalni teatar se ujedno uključio u globalno obilježavanje stogodišnjice smrti Đakoma Pučinija, jednog od najvećih operskih kompozitora u istoriji i potvrdilo značaj međunarodne saradnje u kulturi.  Naime, Savjet JU CNP, na prijedlog direktora Ilije Subotića i umjetničke direktorice Vesne Vujošević Labović, jednoglasno je donio odluku da godišnju nagradu za 2024. godinu za izuzetne umjetničke rezultate dobiju: Ana Vučković, glumica za uloge: Ruža (Katarina) u predstavi „Ja sam ona koja nisam“, rd. Vito Taufer; Kosa u predstavi „Smrt i njeni hirovi“, rd. Lidija Dedović i Gospođa Linge u predstavi „Ibzen mašina“, rd. Ana Vukotić i Dejan Ivanić, glumac, za uloge: kondukter, komšija, svjedok u predstavi „671-Lov“, rd. Hana Rastoder i Umjetnik u predstavi „Smrt i njeni hirovi“, rd. Lidija Dedović.  Godišnje nagrade za 2024. godinu za izuzetne rezultate i zasluge u svim segmentima poslovanja CNP-a, dodjeljene su rukovodiocima sektora, službi i odsjeka i to: Igoru Damjanoviću, sekretaru ustanove, Biljani Radunović, finansijskoj direktorici, Radu Lazareviću, tehničkom direktoru, Dejanu Đurkoviću, direktoru Produkcije, Srđanu Pavićeviću, rukovodiocu Službe za marketing, Zorani Kralj, rukovoditeljki PR službe, Đaniju Milačiću, rukovodiocu Odsjeka tehničko-scenske produkcije, Srećku Milačiću, rukovodiocu Odsjeka za održavanje, Luki Dokniću, šefu Logistike tehničko-scenske produkcije, Božu Marinoviću, šefu Servisa zaštite i higijene, Milici Radulović, šefici Računovodstva, Safetu Šaćiriju, šefu Službe prodaje i protokola i Jovanu Dragojeviću, šefu Ugostiteljstva.  Status počasnog člana CNP-a koji stiču najistaknutiji članovi CNP-a, kao i istaknuti stvaraoci i saradnici Pozorišta za značajan rad i rezultate rada postignute u oblasti kulture, a koji su od značaja za pozorišnu djelatnost, stekli su Željka Udovičić-Pleština, dramaturškinja iz Republike Hrvatske i posthumno Stevan Radusinović, glumac.  Zahvalnica CNP-a koja se dodjeljuje subjektima ili pojedincima koji su saradničkim angažmanom doprinijeli afirmaciji CNP-a, uručena je Ambasadi Republike Italije u Crnoj Gori za kontinuiranu saradnju i podršku programima CNP-a, Milošu Novakoviću, šefu Scene, za dugogodišnji stručni i posvećeni rad i rukovođenje službom i Mileni Pajović, razvodnici koja odgovorno i posvećeno već osam godina u kontinuitetu obavlja taj posao.  Stipendiju „Velibor – Bucko Radonjić“, koja se dodjeljuje pojedincu za izuzetne rezultate iz oblasti pozorišne scenografije, kostimografije i likovne umjetnosti, u 2024. godini dobila je Jelena Ivančević, scenografkinja iz Podgorice. |

|  |
| --- |
| VIII FINANSIJSKO POSLOVANJE |
| Budžet CNP pretežno čine sredstva iz opštih prihoda, odnosno sredstva opredijeljena Zakonom o budžetu Crne Gore i sopstveni prihodi.  Zakonom o budžetu za 2024. godinu za CNP je bilo opredijeljeno 3.073.533,60eura. Od ovog iznosa je stvarno uplaćeno 2.725.497,37 i to na ime opštih 2.705.497,37 i 20.000,00 eura na ime namjenskih prihoda. U izvještajnom periodu sopstveni prihodi CNP-a su iznosili 250.009,16 eura. Ukupna realizacija budžeta CNP-a (planirano-ostvareno) iznosi 96,81% .  Po osnovu bruto zarada potrošeno je 1.778.151,56 (1.774.221,62 od budžetskih sredstava i 3.929,94 od sopstvenih prihoda), a prosječna neto zarada iznosila je 872,64 eura.  Direktni troškovi realizovanih programa, premijera i repriznih izvođenja predstava u 2024.godini su iznosili 541.882,86 eura, što ne uključuje zarade zaposlenih i druge naknade zaposlenih u Umjetničkom sektoru.  U prilogu je kompletan Finansijski izvještaj za 2024.godinu, blagovremeno dostavljen nadležnim ministarstvima shodno zakonskoj obavezi, a na koji nije bilo primjedbi. |